**A kommunikáció elmélete és gyakorlata**

**BOV1100L, (2023/2024. tanév, I. szemeszter)**

**A tantárgy elsajátításának célja:**

A kurzus elsajátítása révén a hallgatók megismerkednek a lelki egészségvédelem területével. Tudás: a hallgatók tisztában vannak a mentálhigiéné alapvetéseivel, alkalmazási területeivel, legfontosabb módszereivel és technikáival. Képesség: a hallgatók képesek arra, hogy a lelki egészség megőrzésének technikáit elsajátítva azokat a gyakorlatban is alkalmazzák. Attitűd: a hallgatók toleráns, előítéletektől mentes fellépéssel közelítenek a különböző személyiségű társaik felé. Autonómia és felelősség: a hallgatók felelősséget és elkötelezettséget éreznek az egyén személyiségének és mentális állóképességének sokoldalú, harmonikus kibontakoztatásáért, melyet a különböző közösségek szintjén is képesek alkalmazni.

**Tantárgyi tematika és félévi követelményrendszer:**

**I. konzultációs alkalom:**

A kommunikáció eredete, fogalma, fajtái.

A kommunikáció tényezői és funkciói.

A nyelvi kommunikáció csatornái.

A nonverbális jelzések fajtái, funkciói és értelmezésük.

A kommunikáció zavarai.

**II. konzultációs alkalom:**

Kommunikáció és beszédfejlődés.

Kommunikáció a beszéd megkezdése előtt.

Az óvodai kommunikációs színtér jellemzői.

A kommunikáció és a metakommunikáció szerepe az óvodapedagógus munkájában.

Beszédművelési és beszédfejlesztési gyakorlatok óvodások számára.

**A kurzuson történő részvétel:** a gyakorlati foglalkozásokon a részvétel kötelező. A félévi hiányzás megengedhető mértéke teljes idejű képzésben a tantárgy heti kontaktóraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény:** gyakorlati jegy

**Az érdemjegy kialakításának módja, ütemezése:** a szorgalmi időszak utolsó hetében a hallgatók zárthelyi dolgozatot írnak, melynek 50% alatti teljesítménye/hiánya elégtelen gyakorlati jegyet eredményez. Ennek esetén a szorgalmi időszak végén, valamint a vizsgaidőszak első hetében javítási lehetőséget biztosítok a hallgatók számára több időpontban is.

**Szakirodalom:**

Fercsik Erzsébet: Kommunikáció és nyelvhasználat. Nemzeti Tankönyvkiadó, Budapest, 2006.

Fercsik Erzsébet: Kommunikáció szóban és írásban. Krónika Nova, Budapest, 2003.

Imre Rubenné: A helyes kiejtés tanítása alsó tagozatban, NYE Könyvkiadója, Nyíregyháza, 2015.

Imre Rubenné: Dramatikus játékok az óvodában. In:Brezsnyánszky László (szerk.): Tanulmányok a kora gyermekkor pedagógiája, pszichológiája köréből. Bessenyei, Könyvkiadó. Nyíregyháza.

Körei László: Az érzelmi intelligencia és a reziliencia területeinek teoretikus és praktikus megközelítése az óvodáskori fejlesztésnél. In: Toma Kornélia szerk.: Tervezés és fejlesztés az óvodában: Az óvodapedagógus-képzés múltja és jelene. Sárospatak, Tokaj-Hegyalja Egyetem Szaktanulmánya, 2022.

**Nyíregyháza, 2023. augusztus 26. Körei László**

**Nyíregyházi Egyetem**

**Történettudományi és Filozófia Intézet**

**egyetemi oktató, PhD-doktorandusz**